SPRÁVA ZO ZAHRANIČNEJ PRACOVNEJ CESTY
Č. 232

1.  Účastník ZPC:
Martina Kočí, Mgr.; Múzeum školstva a pedagogiky, Hálova 16, 851 05 Bratislava; kurátorka; nemecký jazyk, anglický jazyk;

2.  Zahraničná pracovná cesta:
Česká republika; Praha; 20. – 21. 9. 2018; Národní pedagogické muzeum a knihovna J.A. Komenského, Valdštejnská 20, 118 00 Praha 1; účasť na medzinárodnej konferencii; cestovné,  pobytové náklady, iné výdavky

3.  Rámcový program pobytu:
20. 9. 2018, 9:00 – 15:00 hod., otvorenie konferencie; plenárne príspevky vysokoškolských profesorov; Senát ČR, Valdštejnské nám. 1, Praha;	
15:00 – 17:15 hod., diskusné príspevky v skupinách – prednášky, diskusie;
spoločenská miestnosť Knižnica Národného pedagogického múzea a knižnice J. A. Komenského;
		19:00 – 21:30 hod. spoločenský večer – slávnostné udelenie medaily J. A. Komenského prof. Jürgenovi Oelkersovi z univerzity v Zürichu;

21. 9. 2018, 9:00 – 15:00 hod. diskusné príspevky v skupinách – prednášky, diskusie, konzultácie s odbornými pracovníkmi Národného pedagogického múzea; vedeckí pracovníci katedier pedagogiky a humanitných vied na univerzitách v Českej republike, na Slovensku, v Belgicku, Rakúsku, Krakove, Švajčiarsku; spoločenská miestnosť Knižnica Národného pedagogického múzea a knižnice J. A. Komenského; Mgr. Magdaléna Šustová, vedúca oddelenia dejín školstva, Národné pedagogické múzeum a knižnica J. A. Komenského, Valdštejnská 20, 118 00 Praha, sustova@npmk.cz, +420 724 773 051; PhDr. Jan Šimek, PhD., vedecký pracovník - kurátor zbierok, Národné pedagogické múzeum a knižnica J. A. Komenského, Valdštejnská 20, 118 00 Praha, simek@npmk.cz, +420 257 533 455 

4.  Stručný priebeh rokovaní, resp.  študijného pobytu:
Medzinárodná múzejno-pedagogická konferencia zaoberajúca sa problematikou dejín pedagogiky priniesla nové poznatky o bádaní v tejto oblasti. Konferenciu otvárali senátor ČR, minister školstva ČR, riaditeľka Národního muzea a dekan prírodovedecko-humanitnej a pedagogickej fakulty Technickej univerzity. Ústrednou témou bol výskum dejín pedagogiky z obdobia 1. Československej republiky (1918-1938/39). Skúmanie princípov výchovy v 20. rokoch 20. storočia malo svoje charakteristické znaky, odrážajúce sa vo vtedajšej spoločenskej a politickej situácii v Európe, ktorá sa vtedy príznačne nazývala „Nová“ Európa. Z príspevkov vedeckých pracovníkov katedier pedagogiky a humanitných vied na univerzitách v Českej republike, na Slovensku, v Belgicku, Rakúsku, Krakove, Švajčiarsku bolo zrejmé, že pedagogické princípy si vyžadovali nový prístup. Vypočuli sme si príspevky v niekoľkých okruhoch: Koncepcia reformy výchovy a spoločnosti v novovzniknutých európskych štátoch – Premena pedagogickej vedy a pedagogický transfer medzi európskymi krajinami – Sociálna emancipácia ako cieľ vzdelávania a výchovy a role školy v sociálnej otázke – Modernizácia vyučovacieho procesu – Národná osveta, výchova dospelých a výchova v rodine – Rozvoj školskej sústavy v novovzniknutých štátoch vrátane špecializovaných škôl.
Konferencia pokračovala rozdelením do jednotlivých skupín podľa tém prednášajúcich. Vyzdvihnúť musíme prácu najmä českých vedeckých pracovníkov, pôsobiacich na jednotlivých univerzitách. Ich prednášky boli zväčša z praxe, jasne definované, so zrozumiteľnými závermi. Počas diskusií sme sa snažili hľadať ďalšie odpovede na rozoberanú tému a chápať prístup, ktorý prednášajúci zvolil. Viacerí prednášajúci pôsobili aj v školských múzeách (Muzeum Komenského v Přerove), čo nás utvrdilo, že českí kolegovia pracujúci v iných podmienkach majú popri svojich pracovných úlohách čas venovať sa vede a výskumu v oblasti dejín školstva.
Počas jednotlivých sekcií prednášok sme s usporiadateľkou konferencie Mgr. Magdalénou Šustovou vzhliadli výstavný projekt Pedagogického múzea, pripravený k 100. výročiu 1. ČSR. Vedecký pracovník Pedagogického múzea PhDr. Jan Šimek, PhD. s nami konzultoval možnosť spolupráce na projekte o mapovaní školských budov, ktorý sme v Múzeu školstva realizovali pred niekoľkými rokmi. Zoznámili a vymenili sme si kontakty s pár profesormi a doktormi, pôsobiacimi na univerzitách, s ktorými naše múzeum ešte nespolupracovalo.

5.  Odporúčané závery:
Vzhľadom na to, že Národní pedagogické muzeum a knihovna J. A. Komenského v Prahe má rovnakú špecializáciu ako má Múzeum školstva a pedagogiky sa pravidelne zúčastňujeme podujatí a realizujeme študijné cesty, či už za účelom konzultácie samotného fungovania múzea, odborných činností, vzdelávacích činností a pod. S Národním pedagogickým múzeom udržiavame dlhé roky dôležité partnerské vzťahy a sledujeme, že naša práca v múzeu sa uberá tým správnym smerom a za zahraničím v odbornosti jednotlivých múzejných činností ničím nezaostávame. Taktiež konštatujeme, že odborníkov, najmä z radov mladých ľudí, ktorý by sa v akademickom či múzejnom prostredí venovali dejinám školstva je alarmujúco málo. 

6.   Prehľad prinesenej dokumentácie a miesto jej uloženia
Publikácia Hana Benešová (1885-1974), preklad príspevkov zahraničných prednášajúcich;
archivované v pomocnom materiály Múzea školstva a pedagogiky, Bratislava

7.   Osobitne vyhodnotený očakávaný prínos ZPC
Odborné podujatie je jedinečná príležitosť ako sa konfrontovať s vedeckou prácou kolegov,
pôsobiacich v rovnakom odbore, udržať si s nimi už nadobudnuté kontakty a získať možnosť
vstupovať do rôznych foriem spoluprác. 

8.    Spôsob zverejnenia výsledkov ZPC, prenos získaných informácií
Prezentácia informácií kolegom v múzeu, i bývalým kolegom - študentom histórie, správa o uskutočnení konferencie bude publikovaná v internetovom časopise Múzea školstva a pedagogiky Historicko-pedagogické fórum.
Súhlasím so zverejnením správy na internete

Správu vypracoval: Mgr. Martina Kočí, kurátorka      ...............................
Dátum: 27. 9. 2018
								
Správu schválil:  prof. RNDr. Ján TURŇA, CSc., generálny riaditeľ       ................................